કેક કાપતાં પહેલાં વિન્સેન્ટ, મારી મોટી બહેન મેરી ચેચ્ચી (સિસ્ટર સીસિલી), તથા મારી નાની બહેનો સેલીન અને લીસ્સીના બે બોલ હતા. મારાં ભાઈઓ અને બહેનો મારા વિશે દાખલાઓ અને પ્રસંગો સાથે સારુંસારું બોલતાં સાંભળીને મને ખૂબ જ આનંદ થયો. ઘરના ભોજન ખંડમાં બધાને માટે ઊભા રહેવાની જગ્યા હતી. મારાં ભાઈ-બહેનોના મોઢે મારા જીવનના પ્રસગો ને સંબંધો તાજા થયા. એક વર્ષની જિયાન્નાથી માંડી ૭૮ વર્ષ સુધીના ત્રણ ત્રણ પેઢીનાં સગાંસબંધીઓ હાજર હતાં. બાળકના નાચગાન સાથે આનંદ-ઉલ્લાસનું વાતાવરણ હતું.